google/wiki40b huggingface dataset:
Volkswagen New Beetle

Istorija

1994 m. Šiaurės Amerikos tarptautinė automobilių parodoje VW pristatė koceptinį automobilį „Concept One“ – tai buvo originalaus „Beetle“ modelio retro stiliaus konceptinė versija. Ši versija buvo pagaminta ant „Volkswagen Polo“ platformos. Raudonasis modelis tais pačiais metais buvo pademonstruotas ir Ženevos automobilių parodoje.
1995 m. Tokijo automobilių parodoje „VW“ kompanija parodė naująjį „Beetle“ modelį, kur kas panašesnį į galutinę modelio versiją. Šis modelis pradėtas gaminti nuo 1997 m. Modelis gamintas ant „Volkswagen Golf Mk4“ platformos. Naujasis „Beetle“ modelis į originalųjį panašus tik vardu ir išvaizda.
Naujasis „Beetle“ turėjo 14 benzininių ir 4 dyzelinius variklius.
2011 m. Euro NCAP saugumo bandymuose modelis įvertintas didžiausiu 5 žvaigždžių balų, lyginant su 4 žvaigždėmis 2000 m.
1999 m. modelis buvo įvertintas Motor Trend kaip metų importinis automobilis.
2010 m. gegužę kompanija paskelbė, kad šios versijos gamyba bus stabdoma 2011 m. Tais pačiais metais buvo pristatytas ir naujausias „Beetle“ variantas „Volkswagen Beetle (A5)“.
Makštis (lytinis organas)

Makštis ir seksas

Praėjus maždaug 20–30 sekundžių nuo lytinio stimuliavimo pradžios, makšties sienelės ima drėkti (vadinama makšties lubrikacija). Tai yra pirmoji moters reakcija į lytinį stimuliavimą. Šios išskyros sudrėkina makšties sieneles ir palengvina frikcijas sueities metu. Tais atvejais, kai moteriai lytinis partneris nepatinka ir lytinis stimuliavimas jos nesujaudina, o makšties sienelės lieka sausos, lytinį aktą atlikti yra sunku.
Lytiškai susijaudinus, makšties prieangį drėkina Bartolino ir Skeno liaukos. Susijaudinimo fazėje makštis pailgėja 2,5–3,5 cm, o jos viršutinė dalis prie gimdos kaklelio praplatėja apie 4 cm. Kopuliacinio ciklo plato fazėje į apatinį makšties trečdalį ir mažąsias lytines lūpas suplūsta labai daug kraujo, raumenys įsitempia ir makšties skersmuo sumažėja beveik trečdaliu. Taip makšties raumenys stipriau apglėbia vyro varpą, sustiprinama trintis tarp varpos ir makšties ir padidėja lytinis malonumas.
Orgazmo metu makšties raumenys ima nevalingai ritmiškai susitraukinėti. Susitraukimų paprastai būna nuo 5 iki 12. Iš pradžių pertraukos tarp susitraukimų būna apie 0,8 sek., paskui tarpai ilgėja ir susitraukimų intensyvumas mažėja. Orgazmo metu makšties sienelės sudrėksta labiau nei bet kada.
Atsipalaidavimo fazėje kraujas pamažu išteka iš lytinių organų ir makštis grįžta ramybės būklėn, tačiau kai kurių moterų makšties sienelės ir po orgazmo lieka drėgnos (tai rodo, kad jos yra vis dar tebėra susijaudinusios) ir vėl pradėjus stimuliuoti, tokios moterys gali patirti dar keletą orgazmų.
Makštis gana lengvai išsitempia ir prisitaiko prie vyro varpos dydžio. Neturėjusios lytinių santykių ir negimdžiusios moters makštis yra trumpa ir siaura, todėl jaunavedžiai turėtų žinoti, kad makštis prie varpos prisitaiko pamažu (per mėnesį ar daugiau). Tuo tarpu moteris, ilgiau santykiavusi su vyru, turinčiu didelę varpą, per gana trumpą laikotarpį prisiderina prie vyro su mažesne varpa – makštis sėkmingai susitraukia ir standžiai apgaubia varpą. Todėl vyro ir moters lytinių organų neatitikimo atvejai yra labai reti.
Be to, moteris gali išmokti valdyti makšties ir aplink makštį esančius raumenis (dubens dugną), šitaip suteikdama tiek sau, tiek ir vyrui papildomų pojūčių sueities metu.

Makšties histologija

Makšties sienelė susideda iš gleivinės, raumeninio ir išorinio jungiamojo audinio sluoksnių. Cikliškai kintant gimdos gleivinei, kinta ir makšties gleivinė, pakinta ir jos skysčių pH (makšties pH yra 4). Prieš mėnesines epitelinėse ląstelėse sumažėja glikogeno, jis mažiau skyla iki pieno rūgšties, ir makšties pH pasidaro šarmingesnė, o jos gleivinė – jautresnė infekcijoms.
Ilgainiui pakinta ir pati makšties gleivinė, senyvo amžiaus moterims ji pasidaro atrofiška, o pats epitelis labai suplonėjęs. Pačioje gleivinėje yra nervų, kraujagyslių ir limfagyslių. Čia būna ir limfinių mazgelių. Lytinio susijaudinimo metu kraujagyslėmis į makštį priteka kraujo ir ji paburksta. Makšties gleivinėje esti ir juntamųjų nervinių kūnelių. Išorinio jungiamojo audinio sluoksnis jungia makštį su aplinkiniais audiniais.
Vilniaus Radvilų gimnazija

Istorija

1982 m. įkurta Vilniaus 53-oji vidurinė mokykla, kurioje mokėsi lietuviškos ir rusiškos klasės. 1985 m. įkurta Vilniaus 56-oji vidurinė mokykla. Į ją iš 53-osios vidurinės mokyklos persikėlė lietuviškos klasės. 1994 m. 56-ajai vidurinei mokyklai suteiktas Radvilų vardas. 2002 m. Radvilų vidurinė mokykla persikėlė į Žygimanto Augusto pagrindinės mokyklos patalpas. 2004 m. birželio 25 d. Radvilų vidurinei mokyklai suteiktas gimnazijos statusas. 2011 m. mokyklos pastatas buvo renovuotas.

Himnas

Žodžiai Radvilės Rimgailaitės, muzika Aivaro Linkevičiaus.
Lietuvos studento pažymėjimas

Lietuvos studento pažymėjimas (LSP) – oficialus dokumentas (pažymėjimas), patvirtinantis Lietuvos studento (aukštosios mokyklos moksleivio) statusą. Suteikia teisę naudotis aukštosios mokyklos biblioteka, inventoriumi, naudojamas laikant egzaminus, studijų šalies viešojo transporto lengvatomis bei įvairiomis tik studentams skirtomis nuolaidomis – interneto ryšiui, kopijavimo bei kitoms paslaugoms. Galioja studijų metu. Joms pasibaigus, privalomas grąžinti.

Istorija

Nuo 1992 m. buvo siekiama įgyvendinti bendro Lietuvos studento pažymėjimo projektą.
1998 metais po ilgų diskusijų, derybų su valdžios institucijomis idėjai pritarė Lietuvos universitetų rektorių konferencija, LR švietimo ir mokslo ministerija, LR susisiekimo ministerija bei kiti partneriai, ir 1998 m. rugsėjo 1 d. pirmieji bendri studento statusą patvirtinantys dokumentai išplatinti po šalies aukštąsias mokyklas.
Nuo 1998 metų, kasmet iš LR švietimo ir mokslo ministerijos gaunant išskirtinę teisę, vykdomas LSP administravimas. Lietuvos studentų sąjunga (LSS) yra LSP pradininkai Lietuvoje – organizacija, sukūrusi ir įgyvendinusi šį projektą.
2006 m. projektą įgyvendinti ėmėsi LSS drauge su Lietuvos studentų atstovybių sąjunga (LSAS).
2007 m. siekiant efektyviau administruoti LSP, pasirašyta partnerystės sutartis su AB „Swedbank“.
2011 m. studento pažymėjime įdiegtas elektroninis bilietas, kuris veikia Vilniuje, Kaune ir Klaipėdoje.
Jaunesnysis leitenantas

TSRS ir Rusijos kariuomenė

Tarybinėje armijoje jaunesniojo leitenanto laipsnį gaudavo specialiųjų karo mokyklų absolventai, karo metu – pagreitintų karininkų ruošimo kursų absolventai.

Dabartinėje Rusijos kariuomenėje jaunesniojo leitenanto laipsnį gauna kai kurių karinių aukštųjų mokyklų vyriausiųjų kursų kursantai (pvz., kai kurių karo medicinos akademijų 5-ojo kurso kursantai), specialių jaunesniųjų leitenantų mokyklų kariuomenės daliniuose absolventai. Išimtiniais atvejais šį laipsnį gali gauti kai kurių civilinių profesinių mokymo įstaigų su viduriniu išsilavinimu absolventai ir praporščikai bei mičmanai už ypatingus nuopelnus ar ypatingai stingant jaunesniųjų karininkų.

JAV

JAV kariuomenėje jaunesniųjų leitenantų nėra – visiškai nėra šio hierarchinio lygio karininkų laipsnių sistemoje. Egzistuoja karinis laipsnis laivyne labai panašiu pavadinimu lieutenant, junior grade, kuris pažodžiui gali būti verčiamas kaip jaunesnysis leitenantas, tačiau jis atitinka pirmąjį leitenantą JAV armijoje ar vyresnįjį leitenantą Lietuvos kariuomenėje – t. y., jis dviem lygiais aukštesnis.

Lietuva

Dabartinėje Lietuvos kariuomenėje jaunesniojo leitenanto laipsnio nėra. Tačiau jaunesniojo leitenanto laipsnis yra Lietuvos Respublikos valstybės saugumo departamento pareigūnų laipsnių sistemoje.
Saugumo jaunesniojo leitenanto laipsnis suteikiamas saugumo viršiloms, ištarnavusiems saugumo viršilomis ne mažiau kaip 2 metus. Jaunesniesiems leitenantams, ištarnavusiems 2 metus su šiuo laipsniu, gali būti suteiktas saugumo leitenanto laipsnis.
Vakarų Grenlandijos srovė

Vakarų Grenlandijos srovė – šiltoji vandenyninė srovė Arkties vandenyne, srūnanti į šiaurę išilgai Grenlandijos pietvakarinių ir vakarinių krantų (per Labradoro, Bafino jūras bei Deiviso sąsiaurį). Irmingerio srovės tęsinys. Srovės greitis – 1–2 km/h. Vandens temperatūra 0–2 °C, druskingumas – 33,0–33,5 ‰.
Petras Zulonas

Biografija

Baigė Kuosėnų pradžios mokyklą, 1930 m. Panevėžio vidurinę amatų mokyklą. 1931–1932 m. mokėsi Kauno aukštesniojoje technikos mokykloje, 1931–1933 m. Jono Vaičkaus kino ir teatro studijoje.
1933–1934 m. Jaunųjų teatro, 1934–1936 m. Marionečių teatro, 1936–1940 m. Valstybės teatro aktorius. 1940–1982 m. LSSR dramos teatro aktorius, 1948–1954 m. Vilniaus Valstybės teatro direktorius. 
Žmona – aktorė Adolfina Budrikaitė (1921–1985).
Vilius Alesius

Vilius Alesius (g. 1978 m. rugpjūčio 6 d. Vilniuje) – Lietuvos muzikantas ir dainininkas.

Biografija

1984–1991 m. mokėsi Vilniaus 47-ojoje vidurinėje mokykloje, 1991–1993 m. – Vilniaus 64-ojoje vidurinėje mokykloje, 1993–1997 m. – Vasario 16-osios gimnazijoje Vokietijoje. 1998 m. su Vasario 16-osios gimnazistais Erica Quinn Jennings ir Viktoru Diawara įkūrė grupę „Skamp“.
Alksninės Kristaus Atsimainymo bažnyčia

Istorija

Vilkaviškio klebonas Juozapas Zenkovičius savo Vilkabalių dvaro laukuose 1859 m. pastatė mūrinę giminės laidojimo koplyčią. Prie jos 1920 m. įkurta parapija pavadinta Alksnine. Pirmojo jos klebono Leono Seniūno rūpesčiu pastatyti klebonijos trobesiai. Klebonas Povilas Jakulevičius po 1938 m. prie koplyčios pastatė bažnyčią (archit. A. Kudoko projektas). Ją po Antrojo pasaulinio karo suremontavo klebonas Bronius Antanaitis.

Architektūra

Bažnyčia istoristinė, turi neogotikos ir neobaroko bruožų, stačiakampio plano, su trisiene apside, bebokštė.
Carl Espen

2014–dabar: Eurovizijos dainų konkursas

2014 m. kovo 15 d. su kūriniu „Silent Storm“ laimėjo Melodi Grand Prix, Norvegijos Eurovizijos atranką ir išrinktas atstovauti savo šaliai 2014 m. konkurse Kopenhagoje. Eurovizijoje dainą atliko gegužės 8 dieną, antrojo pusfinalio metu.
Keteros pilis

Keteros pilis (vok. Kammburg; angl. ridge castle) – pilis, stovinti ant kalno ar kalvų grandinės keteros. Tai gana retas pilių tipas. Tokios pilys būdavo neblogai apsaugotos, tačiau galėjo būti puolamos iš dviejų pusių (nuo keteros). Geresnei gynybai kartais statydavo greta kelias tokias pilis.
Jaunimo saviveiklos scena

Jaunimo saviveiklos scena – repertuariniai leidiniai, leisti neperiodiškai 1951–1958 m. Vilniuje.

Istorija

Rengė Liaudies kūrybos namai. Išėjo 21 knygos. Spausdino parinktas originaliąsias ir verstines trumpas rašytojų pjeses, eilėraščius, dainas, tautinių šokių aprašymus, režisūros patarimus meno saviveiklos bei šventinių vakarų rengėjams. Redagavo Juozas Baltušis ir kt.
LKL 1999–2000 m. sezonas

LKL 1999–2000 metų sezonas – septintasis lygos sezonas, kuriame dalyvavo 9 klubai. Šilutės „Šilutė“ pasitraukė iš čempionato. Pirmenybėse pirmą kartą nugalėjo Vilniaus „Lietuvos Rytas“, finale įveikęs prieš tai šešis kartus lygoje triumfavusį Kauno „Žalgirį“.
Ekoregionas

Ekoregionas – regionas, kuriam dėl jo geografijos, vyraujančių dirvožemio, klimato ir kitų veiksnių būdingos tam tikro pobūdžio ekosistemos.
Ekoregionai apima santykinai dideles sausumos ar vandens teritorijas. Vieno ekoregiono bioįvairovė ir charakteringos ekosistemos skiriasi nuo kitų ekoregionų. Išskiriama 867 sausuminiai ir 232 jūriniai ekoregionai.
Greta Kildišienė

Biografija

2003 m. baigė Panevėžio „Šaltinio“ vidurinę mokyklą, taip pat baigė Panevėžio muzikos mokyklos kanklių klasę.
Grįžusi į Panevėžį, pratęsė teisės studijas. Atnaujinusi studijas Vilniaus Vilniaus kolegijoje, pasirinko aprangos technologijų ir verslo specialybę, kūrė ir gamino drabužių kolekcijas 2016 m. vienmandatėje rinkimų apygardoje išrinkta į LR Seimą, užėmė didžiausios frakcijos – Valstiečių ir žaliųjų sąjungos seniūno pavaduotojos pareigas.
2017 m. sausio mėnesį kilo skandalas, kai G. Kildišienė nuslėpė prieš dešimtmetį pradėtą ikiteisminį tyrimą dėl galbūt iš darbovietės pasisavintų lėšų. Dar prieš tai Seimo narė atsidūrė dėmesio centre dėl jos motinos automobilio išperkamosios nuomos sutarties su Lietuvos valstiečių ir žaliųjų sąjungos pirmininko Ramūno Karbauskio valdomu „Agrokoncerno grupe“. Šiuo automobiliu naudojosi ir Seimo narė.
2017 m. sausio 24 d. Vyriausioji Rinkimų Komisija patenkino G. Kildišienės prašymą panaikinti jos Seimo narės mandatą. Dėl laisvos Seimo nario vietos bus rengiami rinkimai vienmandatėje Anykščių-Panevėžio apygardoje. VRK siūlo, kad jie vyktų balandžio 23 d. kartu su merų rinkimais Jonavoje bei Šakiuose.
Moka rusų kalbą.

Šeima

Turi du brolius, augina dukterį Oną. Išsiskyrusi, buvęs vyras – verslininkas Tomas Kildišas (iki 2013 m. gruodžio).

Knyga „Atvirai“

2017 m. liepos mėn. išleido biografinę knygą "Atvirai".  Knyga išleista 30 000 egzempliorių tiražu
Salako Šv. Jono Nepomuko koplyčia

Istorija

Dviaukštė koplyčia Salake pastatyta XX a. pradžioje, o apie 1924 m. restauruota vietos meistro Petro Ivanausko (kitais duomenimis, 1930 m.). 
1996 m. koplytėlė atnaujinta, perdažyta, sutvarkyta jos teritorija.

Architektūra

Koplyčia dviaukštė, pastatyta ant betoninių pamatų. Statinys šešiakampio plano, 290 x 240 cm dydžio ir 721 cm aukščio. Abu aukštai vienodos formos, tik antrasis mažesnis. Smailėje ant stogo įtaisytas puošnus kaltinis kryžius. Pirmajame aukšte yra Nukryžiuotojo medinė skulptūra, o antrajame patalpinta Šv. Jono Nepomuko skulptūra (ji pakeitė Rūpintojėlio skulptūrą, iš koplyčios dingusią 1968 m.).
Vaclovas Šalkauskas

Vaclovas Šalkauskas (g. 1965 m. lapkričio 19 d. Alytuje) – lietuvių diplomatas, ambasadorius.

Biografija

1983 m. baigė Alytaus 7-ąją vidurinę mokyklą, 1983–1984 m. studijavo KPI Elektrotechnikos fakultete, 1986–1991 m. – Vilniaus universiteto Prekybos fakultete (ekonomisto spec.). 2007 m. – VU Teisės fakultete įgijo teisės magistro laipsnį.
1991–1993 m. buvo Lietuvos užsienio reikalų ministerijos TSRS (Nepriklausomų valstybių sandraugos) skyriaus II-asis sekretorius, 1993–1997 m. – Lietuvos ambasados Baltarusijos Respublikoje 1-asis sekretorius.
1997–2000 m. V.Šalkauskas dirbo URM Rytų Europos ir Vidurinės Azijos skyriaus I-uoju sekretoriumi, Lietuvos ir Rusijos tarpvyriausybinės komisijos atsakinguoju sekretoriumi.
2001–2005 m. buvo patarėjas Lietuvos ambasadoje Izraelyje, 2005–2007 m. – URM Afrikos ir Artimųjų Rytų skyriaus vedėjas, Rytų Europos ir Vidurinės Azijos departamento direktoriaus pavaduotojas.
2007–2009 m. vadovavo Lietuvos Vyriausybės kanceliarijos Užsienio politikos skyriui.
2009–2012 m. – pirmasis Lietuvos ambasadorius Argentinoje, taip pat Brazilijos Federacinei Respublikai, Kolumbijos Respublikai, Urugvajaus Rytų Respublikai, Venesuelos Bolivaro Respublikai, Čilės Respublikai ir Ekvadoro Respublikai.
Šiuo metu – Lietuvos URM Informacinių technologijų departamento direktorius.
V. Šalkauskas 2003 m. apdovanotas ordino „Už nuopelnus Lietuvai“ Riterio kryžiumi.
Internetinė vaizdo kamera

Internetinė vaizdo kamera – vaizdo ar fotokamera, dažniausiai jungiama prie kompiuterio per USB jungtį ir interneto pagalba leidžianti realiu laiku perteikti vaizdą. Paprasčiausios tokios kameros naudoja CMOS tipo matricą. Dėl mažos rezoliucijos (352x288) tokios kameros išpopuliarėjo tarp mažą interneto greitį turinčių vartotojų. Didėjant interneto spartai, paskutiniaisiais metais vis dažniau gaminamos didesnės (640x480) rezoliucijų kameros.
Kameros plačiai naudojamos ICQ, Skype, MSN bei kitose pokalbių programose.

Istorija

1991 m. pirma tokia kamera pasirodė Kembridžo universitete pavadinimu „CoffeeCam“. Ji buvo išjungta 2001 m. rugpjūčio 22 d. Paskutinis išsaugotas vaizdas vis dar pasiekiamas tinklalapyje CoffeeCam. 
Seniausia vis dar veikianti internetinė vaizdo kamera laikoma „FogCam“ San Francisko universitete, kuri veikia nuo 1994 m. 
Neseniai, Apple ir kiti techninės įrangos gamintojai kameras pradėjo montuoti tiesiog į kompiuterius, todėl nebereikia papildomai naudoti USB ar Firewire jungtis.
Adomaičiai (Paberžė)

Aplinkinės gyvenvietės

Vaitkūnai – 1,5 kmRatališkės – 2 kmPaežeriai – 1,5 kmReišeliškės – 1 kmTumonys – 0,5–1 kmPavarpiai – 2 km
Punžonys

Istorija

XIX a. 1-ojoje pusėje minimas Punžonių dvaras, priklausęs Balinskiams. 2005 m. į rytus nuo kaimo per Nerį pastatytas Balingrado tiltas.
Bendroji avarija

Bendroji avarija yra sąmoningai ir pagrįstai padaromos išlaidos arba aukojimai, kad būtų išgelbėtas nuo bendro pavojaus laivas, frachtas ir laivu vežami kroviniai. Nuostoliai, patirti dėl bendrosios avarijos, paskirstomi tarp laivo, frachto ir krovinio, proporcingai jų vertei.
Pavyzdžiui, siekiant išgelbėti laivą ir krovinį nuo paskendimo, dalis vežamo krovinio ar visas krovinys laivo kapitono sprendimu išmetamas už laivo borto.
Iki šių dienų atsitikus bendrajai avarijai ji reguliuojama pagal 1890 m. Jorko Antverpeno taisykles.
Burbiškiai (Pagojukai)

Istorija

Iki XX a. pr. buvo Burbiškių dvaras. Tarpukariu veikė LKP ir LKJS kuopelės. 1961 m. atidaryta biblioteka.
Spingučiai

Aplinkinės gyvenvietės

Velykionys – 1 km
NEMUNĖLIO RADVILIŠKIS – 5 km
Germaniškis – 4 km
Suostas – 3,5 km
Naujosios Zelandijos herbas

Naujosios Zelandijos herbas yra oficialus Naujosios Zelandijos simbolis. Pradinį herbą 1911 rugpjūčio 26 dieną patvirtino karalius Džordžas V, o dabartinę herbo versiją 1956 metais – karalienė Elžbieta II.
Würzburger Kickers

Istorija

Klubo ištakos siekia 1907 m. Pastaraisiais metais žaidė žemesniuose divizionuose, o 2016/17 m. buvo iškopę į 2.Bundesliga, tačiau joje neįsitvirtino ir iškrito.
Albinas Sutkus

Biografija

1960 m. pradėjo lankyti Zakeliškių pradinę mokyklą. 1964–1971 m. mokėsi Raseinių rajono Lyduvėnų vidurinėje mokykloje. 1976 m. baigė Lietuvos veterinarijos akademiją, veterinarijos gydytojas.
1976–1986 m. Kelmės rajono Gailių tarybinio ūkio veterinarijos gydytojas. 1986–1993 m. „Naujosios sodybos“ kolūkio pirmininkas. 1993–2002 m. Kelmės rajono Valstybinės maisto ir veterinarijos tarnybos viršininkas, nuo 2002 m. Kelmės rajono valstybinės maisto ir veterinarijos tarnybos vyr. veterinarijos gydytojas, inspektorius.
Partijos Tvarka ir teisingumas (liberalai demokratai) Kelmės rajono skyriaus narys. 1990–1995 m. Kelmės rajono tarybos deputatas, Žemės ūkio komisijos pirmininkas. 2003–2004 m. ir 2007 m. (atsisakė mandato) Kelmės rajono savivaldybės tarybos narys.
Nuo 1995 m. Lietuvos medžiotojų ir žvejų draugijos Kelmės skyriaus pirmininkas. Sutuoktinė Leonarda, vaikai Nerijus, Giedrius, Rima.
Tikslas - 500 milijonų

Turinys

Praleidęs keletą metų kalėjime po maišto, sukelto armijoje karo Alžyre metu, kapitonas Žanas Rišo grįžta į Prancūziją. Tiek jis, tiek buvę kovos draugai jaučiasi išduoti ir nebereikalingi savo valstybei. Rišo leidžia dienas bokso klube, kur kartą jį užkalbina paslaptinga moteris, vardu Jo. Ji pasiūlo šiam „darbą“: apiplėšti lėktuvą, kuriuo kartą per mėnesį kartu su paštu gabenami pinigai – senieji Prancūzijos frankai. Jo bendrininku pasirodo besantis lakūnas Pjeras – žmogus, dėl kurio Rišo buvo atsidūręs kalėjime. Pradžioje šis atsisako, bet vėliau persigalvoja, su sąlyga, kad apiplėšimas įvyks pagal jo scenarijų. Rišo įsmunka į lėktuvą, ketindamas iš šio išmesti maišus su pinigais virš jūros iš anksto sutartoje vietoje, lėktuvą susprogdinti, o pats prieš tai iššokti su parašiutu. Situaciją sunkina tikimybė, kad Pjeras gali pamėginti juo atsikratyti, todėl Rišo pasitelkia į pagalbą vieną buvusių kovos draugų, tikėdamasis jį pergudrauti pats.
Šalčio polius

Šalčio polius - vieta, kur Žemės paviršiuje užregistruota žemiausia oro temperatūra. Tradiciškai skiriami du šalčio poliai - šiaurinio pusrutulio šalčio polius ir pietinio pusrutulio šalčio polius.

Šiaurės pusrutulio šalčio polius

Šiauriniame pusrutulyje yra dvi vietos kandidatės į šalčio polius. Abi jos yra Jakutijoje (Rusija), tai Verchojanskas (67°33′N, 133°23′E) ir Oimiakonas (63°15′N, 143°9′E).
1868 m. gruodį ir 1869 m. sausį I. A. Chudiakovas Verchojanske išmatavo rekordiškai žemą oro temperatūrą - -63,2 °C. Vėliau, 1885 m. sausio 15 d. S. F. Kovalikas užregistravo -67,8 °C temperatūrą. Šis faktas buvo publikuotas 1892 m.
1933 m. vasario 6 d. Oimiakone buvo išmatuota -67,7 °C oro temperatūra, tai tik dešimtadaliu laipsnio šilčiau negu Verchojanske. Neseniai pasirodė informacija, kad buvo išmatuota -71,1 °C temperatūra, tačiau ši vertė gauta ne matuojant, o ekstrapoliuojant, todėl nepripažįstama pasaulio rekordu.
Rimtai palyginti šiuos Oimiakono ir Verchojansko didžiausio šalčio rekordus nėra įmanoma, kadangi dabar neįmanoma metrologiškai patikrinti naudotų termometrų ir įvertinti matavimų jais tikslumą. Labiau korektiškas būdas palyginti oro temperatūras yra lyginti ilgų laikotarpių vidurkius. Ir lyginant 70 metų duomenis pasirodo, kad Oimiakonas yra šaltesnis už Verchojanską.
Dar vienas kandidatas į šiaurės pusrutulio šalčio polius yra Tomtoro gyvenvietė Jakutijoje.

Pietų pusrutulio šalčio polius

Pietų pusrutulyje šalčio polius yra užregistruotas Antarktikoje ties Rusijos (buvusia tarybine) antarktinių tyrimų stotimi Vostokas (78°28′S, 106°48′E). 1983 m. liepos 21 d. ši stotis užregistravo -89,2 °C oro temperatūrą. Tai žemiausia natūrali oro temperatūra, išmatuota Žemės paviršiuje. Tuo tarpu Oimiakonas ir Verchojanskas yra gyvenamos vietovės su žemiausia oro temperatūra.
Pasiuntinys (žurnalas)

Istorija

Leido ir redagavo Jonas Šepetys. Spausdino M. Kuktos spaustuvė Vilniuje. Išėjo 29 numeriai.
Spausdino evangelikų reformatų pamokslus, fragmentus iš Šv. Rašto, straipsnius apie Lietuvos reformacijos žymiausius atstovus ir kt.
Bendradarbiavo Martynas Yčas, Povilas Jakubėnas, V. Meškovskis, Justinas Staugaitis, Adomas Šernas ir kt.
Coritiba Foot Ball Club

Istorija

Įkurtas 1909 metais. 1916 metais, klubo komanda pirmą kartą tapo Paranos valstijos čempionais.
Vytautas Kanevičius

Biografija

1969 m. baigė Vilniaus politechnikumą, technikas – šilumininkas.
1997 m. Ž. Stepanauskienės firmos „Mingrada“ direktoriaus pavaduotojas, V. Kanevičiaus įmonės „Komprema“ savininkas – direktorius. 2009–2011 m. Kazlų Rūdos savivaldybės meras.
2003 m. Liberalų ir centro sąjungos Kazlų Rūdos skyriaus narys.
2000–2003 m., 2003–2007 m., 2007–2011 m. ir nuo 2011 m. Kazlų Rūdos savivaldybės tarybos narys. 
Lietuvos verslo darbdavių konfederacijos Kazlų Rūdos skyriaus pirmininkas. Sutuoktinė Aldona, vaikai Linas, Rūta.
Arūnas Plečkaitis

Biografija

1983 m. baigė Vilniaus statybos technikumo pramoninės ir civilinės statybos fakultetą, technikas statybininkas.
2007–2010 m. Marijampolės savivaldybės tarybos narys Lietuvos socialdemokratų sąjungos Marijampolės skyriaus sąraše.
Išsiskyręs, vaikai Eglė, Simona, Marius.